open-index/open-wikipedia-markdown huggingface dataset:
Σίνθια Νίξον

Η **Σίνθια Νίξον** (*Cynthia Nixon*, 9 Απριλίου 1966) είναι Αμερικανίδα ηθοποιός.

## Βιογραφία
Γεννήθηκε το 1966 στη Νέα Υόρκη και σπούδασε στο κολλέγιο Barnard και στο Semester at Sea το 1986.

Έχει αποκτήσει δύο παιδιά με τον πρώην σύντροφό της Ντάνι Μόζες. Από το 2004 έχει σχέση με την Κριστίν Μαρινόνι, με την οποία απέκτησε έναν γιο το 2011 και νυμφεύθηκε το 2012.

Στις 19 Μαρτίου 2018 ανακοίνωσε πως θα θέσει υποψηφιότητα για κυβερνήτρια της Νέας Υόρκης με το Δημοκρατικό Κόμμα.
## Καλλιτεχνική πορεία
Ξεκίνησε την καριέρα της από την εφηβική της ηλικία. Η πρώτη της σημαντική κινηματογραφική συμμετοχή ήταν το 1984 στο *[[Αμαντέους]]*. Το 1993 έπαιξε στο *Οικογένεια Άνταμς 2*.

Από το 1998 ως το 2004 πρωταγωνίστησε στην επιτυχημένη τηλεοπτική σειρά *[[Sex and the City]]* στον ρόλο της δικηγόρου *Μιράντα Χομπς*. Για τον ρόλο αυτό, έλαβε τέσσερις υποψηφιότητες για Χρυσή Σφαίρα Β' γυναικείου ρόλου σε τηλεοπτική σειρά. Επίσης, κέρδισε το βραβείο Emmy Β' γυναικείου ρόλου σε κωμική σειρά (2004) και δύο βραβεία Σωματείου Ηθοποιών μαζί με τις συμπρωταγωνίστριές της (2001, 2003). 

To 2006 έλαβε ακόμα μία υποψηφιότητα για Χρυσή Σφαίρα για τη σειρά *Warm Springs*. Έπειτα, πρωταγωνίστησε στις δύο κινηματογραφικές συνέχειες του Sex and the City, δηλαδή στις ταινίες *[[Sex and the City (ταινία)|Sex and the City]]* (2008) και *[[Sex and the City 2]]* (2010). To 2008 κέρδισε το βραβείο Γκράμι για το άλμπουμ *An Inconvenient Truth* και ένα ακόμη βραβείο Emmy για guest ρόλο στη σειρά *[[Νόμος και Τάξη: Ειδική Ομάδα]]*. Το 2016 πρωταγωνίστησε στο *[[Σιωπηρό πάθος]]*, όπου υποδύθηκε την Έμιλι Ντίκινσον.

Η Νίξον έχει πολλές εμφανίσεις στο θέατρο και έχει κερδίσει μία φορά (2006) το βραβείο Tony για το *Rabbit Hole* που έπαιξε στο Broadway, ενώ έχει προταθεί για το βραβείο άλλες δύο φορές (1996, 2017).
## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί θεάτρου
Κατηγορία:Νικητές βραβείου Tony
Κατηγορία:Βραβευμένοι με Grammy
Κατηγορία:ΛΟΑΤ πρόσωπα από τις ΗΠΑ
Κατηγορία:Αμφιφυλόφιλες γυναίκες ηθοποιοί
Ρομβικό δωδεκάεδρο

Στη Στερεομετρία, το **ρομβικό δωδεκάεδρο** είναι ένα κυρτό πολύεδρο, που ανήκει στα καταλανικά στερεά, τα οποία είναι δυϊκά των αρχιμήδειων στερεών. 
Συγκεκριμένα, το ρομβικό δωδεκάεδρο είναι το δυϊκό του κυβοκτάεδρου. Επίσης, το πολύεδρο αυτό ανήκει στα ζωνόεδρα. Διαθέτει 12 ρομβικές έδρες, 24 ακμές και 14 κορυφές δύο τύπων.

## Ιδιότητες

Ως δυϊκό ενός από τα στερεά του Αρχιμήδη, το ρομβικό δωδεκάεδρο είναι μεταβατικό ως προς τις έδρες, δηλαδή η ομάδα συμμετρίας του στερεού δρα μεταβατικά στο σύνολο των εδρών του. Έτσι, για κάθε δύο έδρες Α και Β, υπάρχει κάποια περιστροφή ή κατοπτρισμός του στερεού που του επιτρέπει να καταλαμβάνει τον ίδιο χώρο, ενώ μεταβαίνει η έδρα Α στην έδρα Β.

Το ρομβικό δωδεκάεδρο ανήκει στην ειδική κατηγορία των εννέα κυρτών πολυέδρων με μεταβατικές ακμές. Τα άλλα είναι τα πέντε πλατωνικά στερεά, το κυβοκτάεδρο, το εικοσιδωδεκάεδρο και το ρομβικό τριακοντάεδρο.

Μια ακόμη ιδιότητα που έχει το ρομβικό δωδεκάεδρο είναι ότι με αυτό μπορούμε να καλύψουμε πλήρως τον τριδιάστατο χώρο, κάτι ανάλογο με την κάλυψη (πλακόστρωση) του επίπεδου από εξάγωνα.

## Διαστάσεις

Ο λόγος της μεγάλης διαγωνίου προς τη μικρή διαγώνιο της κάθε ρομβικής έδρας του πολυέδρου είναι ίσος με .

Αν θεωρήσουμε το μήκος της ακμής του στερεού ίσο με τη μονάδα, τότε ισχύουν τα εξής:

## Πηγές
*  *Weisstein, Eric W., [http://mathworld.wolfram.com/RhombicDodecahedron.html Rhombic Dodecahedron] στο [[MathWorld]]*

Κατηγορία:Καταλανικά στερεά
Αντουάν Σκοτ

Ο **Αντουάν Σκοτ**, γεννημένος στις 28 Φεβρουαρίου 1992, είναι Αμερικανός καλαθοσφαιριστής, ο οποίος αγωνίζεται στη θέση του πόιντ γκαρντ και του σούτινγκ γκαρντ.

## Βιογραφία
Ο Σκοτ είναι υιός της Τερέζα Σκοτ και του Άντριου Γουίλσον. Η μητέρα του υπήρξε χρήστης κοκαΐνης και οι γονείς του έχασαν την κηδεμονία του Αντουάν Σκοτ, μέχρι τα έξι του χρόνια, όταν μετά την απεξάρτηση της μητέρας του από τα ναρκωτικά επανήλθε στην οικογένεια του.

Ο Σκοτ φοίτησε στο λύκειο του Γουάιλι, όπου μεγάλωσε, και στην τελευταία του χρονιά το 2009-10, ήταν ο δεύτερος καλύτερος σκόρερ στην περιφέρεια του με 21,8 πόντους ανά αγώνα, για να βραβευθεί ως ο καλύτερος επιθετικός παίκτης στην Texas 5A District 8.

Ξεκίνησε να παίζει στο κολέγιο Ranger College του Τέξας και στη δεύτερη του σεζόν επιλέχθηκε στην καλύτερη πεντάδα της περιφέρειας του, έχοντας μέσους όρους 15,9 πόντων, 4,4 ριμπάουντ, 3,4 ασίστ και 1,7 κλεψιμάτων. Το 2012 μεταγράφηκε στο πανεπιστήμιο του Άινταχο, αλλά αγωνίστηκε σε μόλις έναν αγώνα, αφού μεταγράφηκε στο Γκράμπλινγκ Στέιτ για να βρίσκεται κοντά στην οικογένεια του. Μετά από σειρά επεμβάσεων, η μητέρα του έπεσε σε κώμα για έντεκα μήνες, πριν πεθάνει.

Το 2013-14, έπαιξε σε 25 αγώνες, σημειώνοντας 15,7 πόντους, 4.5 ριμπάουντ και 3,7 ασίστ, ενώ την επόμενη χρονιά μεταγράφηκε στο Κολοράντο Στέιτ, όπου μετά από τέσσερις αγώνες τραυματίστηκε στο πόδι και έχασε το υπόλοιπο της χρονιάς. Το 2015-16, έπαιξε σε 33 παιχνίδια, με 16,4 πόντους και 4,3 ριμπάουντ, για να συμπεριληφθεί στη δεύτερη καλύτερη πεντάδα της All-Mountain West.

Το φθινόπωρο του 2016, υπέγραψε στην ολλανδική Ντεν Μπος όπου σε έντεκα αγώνες είχε 20,6 πόντους, 4,5 ριμπάουντ και 5,5 ασίστ, για να μεταγραφεί τον Ιανουάριο του 2017 στη Φινλανδία και την KTP, όπου σε 14 αγώνες είχε μέσους όρους 22,0 πόντων και 4,5 ριμπάουντ. Τρεις μήνες αργότερα, υπέγραψε στον Άρη Θεσσαλονίκης, με τον οποίο αγωνίστηκε στα πλέι-οφ του ελληνικού πρωταθλήματος, κατακτώντας την τέταρτη θέση.

## Παραπομπές


## Πηγές
* Ανακοίνωσε Αντουάν Σκοτ ο Άρης! | Basket League & Άρης | gazzetta.gr
* Η ιστορία ζωής του Αντουάν Σκοτ αξίζει να διαβαστεί!
* Antwan Scott Stats, Bio - ESPN

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές φινλανδικών συλλόγων
Η θάλασσα μέσα μου

Το ***Η θάλασσα μέσα μου*** (πρωτότυπος τίτλος: ***Mar adentro***) είναι ταινία του 2004 σε σκηνοθεσία, σενάριο, παραγωγή και μουσική του Αλεχάντρο Αμενάμπαρ. Βασίζεται στην πραγματική ιστορία του Ραμόν Σαμπέδρο.

## Πλοκή
Ο Ραμόν Σαμπέδρο, πρώην μηχανικός σε καράβι, είναι τετραπληγικός εδώ και 28 χρόνια μετά από ένα ατύχημα που είχε καθώς κολυμπούσε. Ζει στην Α Κορούνια καθηλωμένος στο κρεβάτι μαζί με τον αδερφό του, την κουνιάδα του, τον ανιψιό του και τον πάτερα του. Αυτό που ζητά είναι να του δοθεί η άδεια να κάνει ευθανασία.

Κατά τη διάρκεια αυτής της προσπάθειάς του, γνωρίζει δύο γυναίκες, τη δικηγόρο Χούλια, που πάσχει από τη νόσο CADASIL, και την εργάτρια Ρόσα, που ζει με τα δύο μικρά παιδιά της. Οι δυο τους τον αποτρέπουν να το κάνει αυτό, όπως άλλωστε και η οικογένεια του Ραμόν, όμως εκείνος τους λέει πως μόνο όσοι τον αγαπούν πραγματικά θα τον βοηθήσουν να πεθάνει.

Ο Ραμόν εισπράττει αρνήσεις από τα δικαστήρια, αλλά και αρνητική κριτική από έναν καθολικό ιερέα, επίσης τετραπληγικός, ο οποίος βγαίνει στα κανάλια και τον επισκέπτεται στο σπίτι του, και του υποδεικνύει ότι πρέπει να ζήσει.

Στο τέλος, ο Ραμόν αποφασίζει να το πράξει μόνος του και πίνει νερό μαζί με υδροκυάνιο και πεθαίνει.

## Διανομή

## Βραβεία/Διακρίσεις
Η ταινία κέρδισε το Όσκαρ Καλύτερης Ξενόγλωσσης Ταινίας, τη Χρυσή Σφαίρα Καλύτερης Ξενόγλωσσης Ταινίας, το Βραβείο Satellite Καλύτερης Ξενόγλωσσης Ταινίας και το βραβείο Διεθνούς Ταινίας στο Φεστιβάλ της Βενετίας.

Στα βραβεία Γκόγια του 2005 κέρδισε σε 14 κατηγορίες: καλύτερης ταινίας, σκηνοθέτη, Α' ανδρικού ρόλου (Χαβιέρ Μπαρδέμ), Α' γυναικείου ρόλου (Λόλα Ντουένιας), Β' ανδρικού ρόλου (Κέλσο Μπουγάλο), Β' γυναικείου ρόλου (Μαμπέλ Ριβέρα), νέου ηθοποιού (Ταμάρ Νόβας), νέας ηθοποιού (Μπελέν Ρουέντα), φωτογραφίας, μαλλιών και μέικ απ, πρωτότυπης μουσικής, επίβλεψης παραγωγής, πρωτότυπου σεναρίου και ήχου. Ήταν υποψήφια σε άλλη μία: σχεδιασμού παραγωγής.

Επίσης, ήταν υποψήφια για τον Χρυσό Λέοντα και για το Βραβείο Ευρωπαϊκού Κινηματογράφου καλύτερης ταινίας.

Το 2004, η ταινία προβλήθηκε στο 45ο Φεστιβάλ Κινηματογράφου Θεσσαλονίκης ως ταινία έναρξης*. *

## Παραπομπές


Κατηγορία:Ισπανικές ταινίες
Κατηγορία:Γαλλικές ταινίες της δεκαετίας 2000
Κατηγορία:Ιταλικές ταινίες της δεκαετίας 2000
Κατηγορία:Ισπανόφωνες ταινίες
Κατηγορία:Καταλανόφωνες ταινίες
Κατηγορία:Ταινίες γυρισμένες στην Ισπανία
Κατηγορία:Ταινίες με θέμα τον θάνατο
Κατηγορία:Ταινίες σε σκηνοθεσία Αλεχάντρο Αμενάμπαρ
Κατηγορία:Όσκαρ Καλύτερης Ξενόγλωσσης Ταινίας
Κατηγορία:Βραβείο Γκόγια καλύτερης ταινίας
Κατηγορία:Ταινίες του 2004
Κατηγορία:Ισπανικές δραματικές ταινίες
Κατηγορία:Ισπανικές βιογραφικές ταινίες
Κατηγορία:Γαλλικές δραματικές ταινίες
Κατηγορία:Ιταλικές δραματικές ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες γυρισμένες στη Μαδρίτη
Κατηγορία:Ταινίες γυρισμένες στη Βαρκελώνη
Κατηγορία:Ταινίες με θέμα την αναπηρία
Κατηγορία:Χρυσή Σφαίρα Καλύτερης Ξενόγλωσσης Ταινίας
Βαλεντίνα: Έρωτας X-Large

Η ***Βαλεντίνα: Έρωτας X-Large*** (Ισπανικά: *Mi Gorda Bella*, Μετάφραση: *Γλυκιά μου χοντρούλα*) είναι τηλενουβέλα βενεζουελάνικης παραγωγής του 2002.

## Πλοκή
Η ευτραφούλα Βαλεντίνα και ο ξάδερφος της Ορέστης ερωτεύονται κεραυνοβόλα μόλις συναντηθούν. Εμπόδιο στις επιδιώξεις τους και στον έρωτα τους η κακιά Ολίμπια (μητέρα του Ορέστη). Εν ολίγοις η Ολίμπια παριστάνει την καλή μητέρα και σύζυγο ενώ δεν είναι. Στο τέλος, βέβαια, ανακαλύπτουμε πως δεν είναι συγγενείς, οπότε και ζουν τον έρωτα τους χωρίς τύψεις.

## Κάστ
* Νατάλια Εστρέιναρ ως *Βαλεντίνα Βιγιανουέβα Λάνς ντε Σεβίγια/Μπέλα ντε λα Ρόσα Μοντιέλ*
* Χουάν Πάμπλο Ράμπα ως *Ορέστης Βιγιανουέβα Μερκούρι/Ορέστης Σεβίγια Κρέσπο/Λίριο ντε Πλάτα Τζ.*
* Ίλντα Άμπρααμς ως *Ολίμπια Μερκούρι ντε Βιγιανουέβα/Μαρία Χοακίνα Κρέσπο ντε Σεβίγια*
* Φλάβιο Καμπαγιέρο ως *Χουάν Άνχελ Βιγιανουέβα*
* Έμμα Ράμπε ως *Χοσεφίνα "Σάσα" Λάνς Αλβαράδο ντε Βιγιανουέβα*
* Νόρκις Μπατίστα ως *Τσικινκιρά "Τσίκι" Λόρενς Ριβέρο ντε Βιγιανουέβα/Σεβίγια/ντε Καρένιο*
* Μαριανέλα Γκονσάλες ως *Πανδόρα Εμίλια Βιγιανουέβα Μερκούρι ντε Ροσάλες/Ούγκο Φουγέτ*
* Χερόνιμο Χιλ ως *Φράνκλιν ντε Χεσούς Καρένιο Πάες*
* Λουσιάνο Ντ'Αλεσσάντρο ως *Ρομάν Φονσέκα*
* Μπελέν Μαρέρο ως *Καμέλια Ριβέορ ντε Λόρενς "Λα Μουνιέκα"*
* Φέλιξ Λορέτο ως *Λόρενσο Λόρενς "Λόλο"*
* Αϊλίν Σελέστε ως *Αριάνδη Βιγιανουέβα Κρέσπο*
* Κάρλος Άλβαρες ως *Αχιλλέας Βιγιανουέβα Μερκούρι/Αχιλλέας Χούλια Κρέσπο*
* Πρακρίτι Μαδούρο ως *Νίνφα ντελ Βάγιε ντε Χούλια*
* Αμαλία Πέρες Ντίας ως *Δόνια Σελέστε Βιγιανουέβα Αρισμέντι ντε Ντουπόντ*
* Κάρλος Μαρκές ως *Δον Σεγούντο Βιγιανουέβα Αρισμέντι*
* Μάρκος Μορένο ως *Ρόκε Χούλια*
* Άνα Μπεατρίς Οσόριο ως *Μπεατρίς Τερέσα Καρένιο Πάες*
* Ούγκο Βάσκες ως *Γιόρντι Ροσάλες Βίσοσο*
* Σάντρα Μαρτίνες ως *Φαμπιόλα Φονσέκα*
* Ντανιέλ Ανίμπαλ Μπλάσκο ως *Σαμουέλ Ρομπίνσον*
* Μίμι Λάσο ως *Έυα Λάνς ντε Βιγιανουέβα*
* Ντανιέλ Αλβαράδο ως *Χοσέ Μανουέλ Σεβίγια/Λίριο ντε Πλάτα*

## Βραβεία

## Προβολή

;Βόρεια & Νότια Αμερική, Καραϊβική
* 
* 
* 
* 
* 
* 
* 
* 
* 
* 
* 
* 
* 25px Ένωση των Εθνών της Νότιας Αμερικής
* 25px Κοινότητα της Καραϊβικής
* 
* 
* 
* 
* 
* 
* 
* 

;Ευρώπη, Αφρική, Ασία, Ωκεανία
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Παραπομπές


## Εξωτερικοί σύνδεσμοι
* 

Κατηγορία:Βενεζουελάνικες τηλεοπτικές σειρές
Κατηγορία:Τηλενουβέλες
Μουζαφαρίδες (αποσαφήνιση)

Οι **Μουζαφαρίδες **ή **Δυναστεία των Μουζαφαριδών** μπορεί να αναφέρεται σε:
* Μουζαφαρίδες (Γκουτζαράτ), κυβερνήτες του Σουλτανάτου του Γκουτζαράτ στην Ινδία, από το 1391 έως το 1583
* Μουζαφαρίδες (Ιράν), κυβερνήτες τμημάτων του κεντρικού και νοτιοδυτικού Ιράν, από το 1335 έως το 1393
Βαλερία Μεσσαλίνα

Η **Βαλερία Μεσσαλίνα** (*Valeria Messalina*, 25 - 48) ήταν η 3η σύζυγος του Ρωμαίου Αυτοκράτορα Κλαύδιου, την οποία παντρεύτηκε τη στιγμή που έγινε αυτοκράτορας. 

## Βιογραφία
Ο γάμος της Μεσσαλίνας και του Κλαύδιου ήταν, όπως όλοι οι γάμοι στην αυτοκρατορική οικογένεια, οδηγούμενοι από πολιτικούς λόγους. Πιθανότατα έλαβε χώρα το 37 ή 38 μ.Χ., νωρίς κατά τη διάρκεια της βασιλείας του Καλιγούλα. Το πρώτο τους παιδί, η Κλαυδία Οκταβία γεννήθηκε στις αρχές του 40 μ.Χ. το αργότερο και ένα δεύτερο τέκνο, ο Τιβέριος Κλαύδιος Γερμανικός, που ονομάστηκε Βρετανικός μετά την κατάκτηση του πατέρα του στη Βρετανία το 43, γεννήθηκε κατά τη βασιλεία του Κλαύδιου, η οποία ξεκίνησε τον Ιανουάριο του 41.  Η Μεσσαλίνα λέγεται, ότι έχει χρησιμοποιήσει την επιρροή της για να πραγματοποιήσει έναν μεγάλο αριθμό διώξεων. Ως συνένοχους της είχε τους ισχυρούς αυτοκρατορικούς απελεύθερους, ειδικά τον Νάρκισσο, τον πρώτο γραμματέα του Κλαύδιου. Το πρώτο από τα φερόμενα θύματα ήταν ο Άπιος Ιούνιος. Είχε διοικήσει τρεις λεγεώνες στην Ισπανία, όταν μεταφέρθηκε στη Ρώμη και νυμφεύτηκε τη μητέρα της Μεσσαλίνας. Η Μεσσαλίνα και ο Νάρκισσος ισχυρίστηκαν, ότι ονειρεύτηκαν, πως ο Άπιος σκόπευε να δολοφονήσει τον Κλαύδιο, που εκτέλεσε τον Άπιο για ένα έγκλημα το οποίο δεν διέπραξε. Άλλα θύματα ήταν η Ιουλία Λιβίλλα, ανιψιά του συζύγου της και μια άλλη Ιουλία, δισέγγονη του Τιβέριου. Η Μεσσαλίνα ζήλευε και τις δυο γυναίκες.
 
Η Μεσσαλίνα άνοιξε ένα πορνείο στο αυτοκρατορικό παλάτι, όπου ανάγκασε τις ανώτερες γυναίκες να δουλέψουν. Μάλιστα επροσποιείτο την κοινή πόρνη για να ανταγωνιστεί τις συναδέλφους της.
Η ιστορία της Μεσσαλίνας τελείωσε το 47 μ.Χ. Το φθινόπωρο του ίδιου έτους, δήλωσε μονομερώς διαζευγμένη από τον Κλαύδιο και παντρεύτηκε τον Γάιο Σίλιο, τον προξενιστή, σε μια ιδιωτική αλλά σωστή τελετή. Όταν ο Κλαύδιος το έμαθε, η τρομακτική του απάντηση δείχνει, ότι το αναγνώρισε ως απόπειρα πραξικοπήματος. Έδωσαν στη Μεσσαλίνα τη δυνατότητα να αυτοκτονήσει. Η Δομήτια Λεπίδα την παρότρυνε να το κάνει, αλλά δεν είχε τη θέληση ή ίσως τη δύναμη να αυτοκτονήσει και έτσι οι στρατιώτες που είχαν αποσταλεί για να την εκτελέσουν, βοήθησαν την πράξη.  

## Παραπομπές

Κατηγορία:Ρωμαίες Αυτοκράτειρες
Όρος Καρπίνσκι (Ουράλια)

Το **Όρος Καρπίνσκι** ή **Βουνό Καρπίνσκι** είναι κορυφή κοντά στον Αρκτικό κύκλο στα Ουράλια Όρη. Βρίσκεται μεταξύ των συνόρων ανάμεσα στην Δημοκρατία των Κόμι και την Περιφέρεια Τιουμέν. Έχοντας υψόμετρο 1.878 μέτρων, αποτελείται από χαλαζίτες και κρυσταλλικούς σχιστόλιθους. Οι πλαγιές του είναι κυρίως ορεινή τούνδρα, ωστόσο στις πρόποδες υπάρχουν κωνοφόρα δάση. 

Η οροσειρά ονομάστηκε προς τιμήν του γεωλόγου Αλεξάντρ Πέτροβιτς Καρπίνσκι. 

Κατηγορία:Βουνά της Ρωσίας
Εντ Ο'Νιλ

Ο **Εντ Ο'Νιλ** (*Ed O'Neill*) (1946) είναι Αμερικανός ηθοποιός και κωμικός.

## Καριέρα
Έγινε παγκοσμίως γνωστός από την κωμική σειρά *[[Παντρεμένοι... με Παιδιά|Παντρεμένοι με παιδιά]]* (1987-1997) όπου υποδύθηκε τον *Αλ Μπάντι*. Για τον ρόλο αυτό έλαβε δύο υποψηφιότητες για Χρυσή Σφαίρα Α' Ανδρικού ρόλου σε τηλεοπτική σειρά.

Από το 2009 πρωταγωνιστεί στη σειρά *[[Modern Family]]* στον ρόλο του *Τζέι Πρίτσετ*. Για τον ρόλο αυτό, έχει κερδίσει τέσσερις φορές (2011-2014) μαζί με όλο το καστ το Βραβείο Σωματείου Ηθοποιών για ερμηνεία σε κωμική σειρά.

Στον κινηματογράφο, οι σημαντικότερες συμμετοχές του είναι στο *[[Συλλέκτης οστών]]* και στο *Popeye Doyle*.

Επίσης, έχει δώσει τη φωνή του σε ταινίες κινουμένων σχεδίων όπως: *[[Ραλφ: Η Επόμενη Πίστα]]* και *[[Ψάχνοντας την Ντόρι]]*.

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί κωμικοί
Αλληλεπιδρών γαλαξίας

Οι **αλληλεπιδρώντες γαλαξίες** (***συγκρουόμενοι γαλαξίες***) είναι γαλαξίες των οποίων τα βαρυτικά πεδία προκαλούν διαταραχές μεταξύ τους. Ένα παράδειγμα μιας μικρής αλληλεπίδρασης είναι ένας δορυφορικός γαλαξίας που διαταράσσει τους σπειροειδείς βραχίονες του πρωταρχικού γαλαξία. Ένα παράδειγμα μιας μεγάλης αλληλεπίδρασης είναι μια γαλαξιακή σύγκρουση, η οποία μπορεί να οδηγήσει σε συγχώνευση γαλαξιών.

## Δορυφορική Αλληλεπίδραση
Είναι συνηθισμένο για έναν γιγάντιο γαλαξία να αλληλεπιδράει με τους δορυφόρους του. Η βαρύτητα ενός δορυφόρου θα μπορούσε να προσελκύσει έναν από τους σπειροειδείς βραχίονες του πρωτεύοντος. Εναλλακτικά, ο δευτερεύων δορυφόρος μπορεί να 'βουτήξει' στον πρωτεύοντα γαλαξία. Αυτό μπορεί ενδεχομένως να πυροδοτήσει έναν μικρό σχηματισμό άστρων. Τέτοια ορφανά σμήνη αστεριών αναφέρονταν μερικές φορές ως "blue blobs" ("μπλε σταγόνες") πριν αναγνωριστούν ως αστέρια.

## Σύγκρουση γαλαξιών
Οι συγκρουόμενοι γαλαξίες είναι συνηθισμένοι κατά τη διάρκεια της εξέλιξης των γαλαξιών. Η εξαιρετικά αδύναμη κατανομή της ύλης στους γαλαξίες σημαίνει ότι δεν πρόκειται για συγκρούσεις με την παραδοσιακή έννοια της λέξης, αλλά για βαρυτικές αλληλεπιδράσεις.

Η σύγκρουση μπορεί να οδηγήσει σε συγχώνευση εάν δύο γαλαξίες συγκρουστούν και δεν έχουν αρκετή ορμή για να συνεχίσουν να ταξιδεύουν μετά τη σύγκρουση. Όπως και με άλλες συγκρούσεις γαλαξιών, η συγχώνευση δύο γαλαξιών μπορεί να δημιουργήσει μια περιοχή στην οποία πυροδοτήται σχηματισμός καινούργιων άστρων. Σε αυτή την περίπτωση, πέφτουν ξανά ο ένας μέσα στον άλλο και τελικά συγχωνεύονται σε έναν γαλαξία μετά από πολλά περάσματα μεταξύ τους. Εάν ένας από τους συγκρουόμενους γαλαξίες είναι πολύ μεγαλύτερος από τον άλλο, θα παραμείνει σε μεγάλο βαθμό άθικτος μετά τη συγχώνευση. Ο μεγαλύτερος γαλαξίας θα φαίνεται σχεδόν ο ίδιος, ενώ ο μικρότερος γαλαξίας θα απογυμνωθεί και θα γίνει μέρος του μεγαλύτερου γαλαξία. Όταν οι γαλαξίες διέρχονται ο ένας από τον άλλο, σε αντίθεση με τις συγχωνεύσεις, διατηρούν σε μεγάλο βαθμό το υλικό και το σχήμα τους μετά το πέρασμα.

Οι γαλαξιακές συγκρούσεις προσομοιώνονται συχνά σε υπολογιστές πλέον, οι οποίοι χρησιμοποιούν ρεαλιστικούς νόμους φυσικής, συμπεριλαμβανομένης της προσομοίωσης των βαρυτικών δυνάμεων, των φαινομένων διασποράς αερίων, του σχηματισμού άστρων και της ανάδρασης. Η δυναμική τριβή επιβραδύνει τη σχετική κίνηση των ζευγών γαλαξιών, τα οποία ενδέχεται να συγχωνευθούν σε κάποιο σημείο, σύμφωνα με την αρχική σχετική ενέργεια των τροχιών. Μια βιβλιοθήκη προσομοιωμένων γαλαξιακών συγκρούσεων μπορεί να βρεθεί στον ιστότοπο του Παρατηρητηρίου του Παρισιού GALMER.

## Παραπομπές


## Εξωτερικοί σύνδεσμοι
*
Σοροκόμπα

Το **Σοροκόμπα** είναι χωριό στην Επαρχία Μπουλού, στην Περιφέρεια Μπα των Φίτζι. Βρίσκεται στο δυτικό μέρος της χώρας.

## Παραπομπές

Κατηγορία:Πόλεις των Φίτζι
Βαρυτική ενέργεια

[δεξιά|μικρογραφία|Εικόνα που απεικονίζει το [βαρυτικό πεδίο της Γης. Η βαρυτική δυναμική ενέργεια αυξάνεται με την απόσταση από το κέντρο. Τα αντικείμενα επιταχύνουν προς τη Γη, χάνοντας την βαρυτική τους ενέργεια και μετατρέποντάς την σε κινητική.]]
Η **βαρυτική ενέργεια** είναι η **βαρυτική [[δυναμική ενέργεια]]** που έχει ένα σώμα με μάζα σε σχέση με ένα άλλο αντικείμενο μάζας. Είναι δυνητική ενέργεια που σχετίζεται με το πεδίο βαρύτητας. Η βαρυτική ενέργεια εξαρτάται από τις μάζες των δύο σωμάτων, την απόστασή τους και την σταθερά βαρύτητας ().

Σε περιπτώσεις όπου η επιτάχυνση είναι αρκετά σταθερή - όπως η πτώση μίας σφαίρας στη Γη - η βαρυτική ενέργεια *ενός* από τα σώματα σε σχέση με την άλλη είναι:

E = mgh

Όπου E είναι η βαρυτική ενέργεια (σε Τζάουλ), m είναι η μάζα του επιταχυνόμενου αντικειμένου (σε χιλιόγραμμα), g είναι η επιτάχυνση του αντικειμένου (σε μέτρα ανά δευτερόλεπτο ανά δευτερόλεπτο) και h είναι η απόσταση από το μεγαλύτερο σώμα (σε μέτρα). Παρατηρήστε ότι αυτός ο τύπος δίνει τη δυνητική ενέργεια και την αντιμετωπίζει ως θετικό αριθμό.

## Παραπομπές


Κατηγορία:Μορφές ενέργειας
Κατηγορία:Βαρύτητα
Κατηγορία:Νόμοι διατήρησης
Πανελλήνιο πρωτάθλημα ανοιχτής θάλασσας 2010

Το Πανελλήνιο πρωτάθλημα μεγάλων αποστάσεων 2010 πραγματοποιήθηκε στις 12 και 13 Ιουνίου στη Χαλκίδα. Πρωταθλητής στη γενική βαθμολογία, όσο και στις επιμέρους κατηγορίες ανδρών και γυναικών, αναδείχθηκε ο Ολυμπιακός. 

## Βαθμολογία Συλλόγων

## Παραπομπές


Κατηγορία:Πανελλήνιο πρωτάθλημα κολύμβησης
Κατηγορία:Χαλκίδα
Κατηγορία:Υγρός στίβος το 2010
Διαδημοτικό Φεστιβάλ Ερασιτεχνικού Θεάτρου Δήμων Αττικής

To **Διαδημοτικό Φεστιβάλ Ερασιτεχνικού Θεάτρου Δήμων Αττικής** είναι μη διαγωνιστικό φεστιβάλ ερασιτεχνικών θεατρικών σχημάτων που διοργανώνεται ανελλιπώς από το 2007. Ο κάθε δήμος εκπροσωπείται από μία ή δύο θεατρικές ομάδες που πραγματοποιούν παραστάσεις σε όλους τους συμμετέχοντες δήμους στην περίοδο καλοκαιριού και φθινοπώρου με ελεύθερη είσοδο. Μέχρι στιγμής (2017) έχουν ανέβει από του συμμετάσχοντες δήμους 76 διαφορετικές παραστάσεις, συν αρκετές ακόμα από φιλοξενούμενους.

## Ιστορία
Το 1ο Διαδημοτικό Φεστιβάλ Ερασιτεχνικού Θεάτρου διοργανώθηκε με πρωτοβουλία του θεατρικού εργαστηρίου *Εν-Δράσει* του Δήμου Ταύρου και με τη στήριξη της Τ.Ε.Δ.Κ.Ν.Α. Συμμετείχαν οι Δήμοι Αιγάλεω, Κορυδαλλού, Μαραθώνα, Ρέντη και Ταύρου. Έκτοτε έχουν συμμετάσχει 15 Δήμοι της Αττικής αλλά στα πλαίσιά του έχουν πραγματοποιηθεί παραστάσεις και από φιλοξενούμενους (π.χ. Δίστομο, Κόρινθος, Ηλιούπολη, ΤΕΙ Αθήνας κλπ).

Το 2017 Το φεστιβάλ τέθηκε υπό την αιγίδα της Περιφέρειας Αττικής και την πιστοποίηση EFFE Label 2017-2018 (αξιόλογου φεστιβάλ) της Ένωσης Ευρωπαϊκών Φεστιβάλ (EFA) και την υποστήριξη του Ευρωπαϊκού Κοινοβουλίου. Η αξιολόγηση που έλαβε το Διαδημοτικό Φεστιβάλ Ερασιτεχνικού Θεάτρου Δήμων Αττικής ήταν η ακόλουθη: «Ένα πρωτότυπο φεστιβάλ ερασιτεχνικού θεάτρου, με ισχυρό αντίκτυπο στην τοπική κοινωνία, το οποίο διευρύνει το κοινό του θεάτρου σε περιοχές των Αθηνών με διαφορετικό κοινωνικοοικονομικό υπόβαθρο.»

## Διοργανώσεις

## Επίσημη σελίδα
http://diadimotikotheatro.blogspot.gr/

## Παραπομπές


Κατηγορία:Θεατρικά φεστιβάλ
Πανελλήνιο πρωτάθλημα ανοιχτής θάλασσας 2015

Το Πανελλήνιο πρωτάθλημα μεγάλων αποστάσεων 2015 πραγματοποιήθηκε στις 6 και 7 Ιουνίου στην Καλαμαριά. Πρωταθλητής στη γενική βαθμολογία, όσο και στις επιμέρους κατηγορίες ανδρών και γυναικών, αναδείχθηκε ο Ολυμπιακός για 2η φορά στην ιστορία του. 

## Βαθμολογία Συλλόγων

## Παραπομπές


Κατηγορία:Πανελλήνιο πρωτάθλημα κολύμβησης
Κατηγορία:Αθλητισμός στη Θεσσαλονίκη
Κατηγορία:Υγρός στίβος το 2015
Πανελλήνιο πρωτάθλημα ανοιχτής θάλασσας 2016

Το Πανελλήνιο πρωτάθλημα μεγάλων αποστάσεων 2016 πραγματοποιήθηκε στις 17, 18 και 19 Ιουνίου στην Λίμνη Βεγορίτιδα. Πρωταθλητής στη γενική βαθμολογία, όσο και στις επιμέρους κατηγορίες ανδρών και γυναικών, αναδείχθηκε ο Ολυμπιακός για 3η φορά στην ιστορία του. 

## Βαθμολογία Συλλόγων

## Παραπομπές


Κατηγορία:Πανελλήνιο πρωτάθλημα κολύμβησης
Κατηγορία:Περιφερειακή ενότητα Πέλλας
Κατηγορία:Περιφερειακή ενότητα Φλώρινας
Κατηγορία:Υγρός στίβος το 2016
Ανατολική Μάρι γλώσσα

Η **Ανατολική Μαρί γλώσσα **είναι η τυποποιημένη έκδοση της Γλώσσας Μαρί που χρησιμοποιείται από περίπου μισό εκατομμύριο άτομα, στο Ευρωπαϊκό τμήμα της Ρωσικής Ομοσπονδίας. Μαζί με την Δυτική Μαρί και τα Ρωσικά, είναι οι επίσημες γλώσσες της Δημοκρατίας της Μαρί Ελ της Ρωσικής Ομοσπονδίας.

## Παραπομπές


## Δείτε επίσης

* Μάρι
* Δημοκρατία της Μαρί Ελ

## Εξωτερικοί σύνδεσμοι

* Λεξικό της Μάρι γλώσσας με την Φινλανδική γλώσσα

Κατηγορία:Γλώσσες της Ρωσίας
Κατηγορία:Ουραλικές γλώσσες
Κατηγορία:Μαρί Ελ
Δυτική Μαρί γλώσσα

Η **Δυτική Μαρί γλώσσα** (δυτική μαρί: *кырык мары йӹлмӹ*, μεταγραφή στο λατινικό αλφάβητο: *kyryk mary jÿlmÿ*) είναι Ουραλική γλώσσα στενά συνδεδεμένη με την Ανατολική Μάρι. Η Δυτική Μαρί γλώσσα ομιλείται στις επαρχίες Γκορνομαρίσκι, Γιουρίνσκι και Κιλεμάρσκι στη Δημοκρατία της Μαρί Ελ στη Ρωσία. Γράφεται με μια παραλλαγή του Κυριλλικού αλφάβητου, και είναι συνεπίσημη μαζί με την Ανατολική Μάρι και τη Ρωσική γλώσσα στη Δημοκρατία της Μαρί Ελ. 

## Αλφάβητο
Το αλφάβητο της γλώσσας είναι ολόιδιο με αυτό της Ρωσικής. Επίσης, περιέχει τα πρόσθετα γράμματα ӓ, ӧ, ӱ και ӹ.

## Δείτε επίσης
* Βαλέρι Αλίκοφ
* Μάρι

## Βιβλιογραφία
* Юадаров К. Г. Горномарийский язык: (учебное пособие для учителей родного языка, студентов). Γιοσκάρ-Ολά, 1997.
* Саваткова А. А. Словарь горного наречия марийского языка. Γιοσκάρ-Ολά, 1981.
* Шорин В. С., Маро-русский словарь горного наречия, Καζάν, 1920.
* Коведяева, Е. И. "Горномарийский вариант литературного марийского языка", Языки мира: Уральские языки. Μόσχα, 1993: 164-173.

## Παραπομπές


## Εξωτερικοί σύνδεσμοι

* Φωτογραφίες της Επαρχίας Γκορνομαρίσκι (Ρωσικά)
* Λεξικό της Φινλανδικής γλώσσας με τη Δυτική γλώσσα Μάρι 

Κατηγορία:Γλώσσες της Ρωσίας
Κατηγορία:Ουραλικές γλώσσες
Κατηγορία:Μαρί Ελ
Παγκόσμιο πρωτάθλημα Φόρμουλα 1 (1998)

Το **Παγκόσμιο πρωτάθλημα της Φόρμουλα 1 του 1998** ήταν το 49ο που διοργάνωσε η FIA. Τα 16 Γκραν Πρι τα οποία περιλάμβανε ξεκίνησαν στις 8 Μαρτίου στην Αυστραλία κι ολοκληρώθηκαν την 1η Νοεμβρίου στην Ιαπωνία. Ήταν το 1ο απ' τα 2 Παγκόσμια Πρωταθλήματα Οδηγών τα οποία κέρδισε ο Φινλανδός οδηγός της Μακλάρεν Μίκα Χάκινεν. Το Πρωτάθλημα των Κατασκευαστών το κέρδισε η Μακλάρεν.

## Παραπομπές


## Εξωτερικοί σύνδεσμοι
* 

1998
Κατηγορία:Μηχανοκίνητος αθλητισμός το 1998
Ελισέο Σαλάζαρ

Ο **Ελισέο Σαλάζαρ** (γεν. στο Σαντιάγο στις 14 Νοεμβρίου του 1954 είναι Χιλιανός οδηγός αγώνων. Στη Φόρμουλα 1 βρέθηκε απ' το 1981 μέχρι και το 1983. Συμμετείχε συνολικά σε 37 γκραν πρι με πρώτο αυτό των Δυτικών ΗΠΑ του 1981 και το τελευταίο το βελγικό του 1983.  

Ο Σαλαζάρ δεν ανέβηκε σε κανένα αγώνα στο βάθρο των νικητών, δεν είχε καμία  pole position και δεν σημείωσε κανέναν ταχύτερο γύρο. Συνολικά στην πορεία του στη Φόρμουλα 1 συγκέντρωσε 3 βαθμούς. 

## Παραπομπές


## Εξωτερικοί σύνδεσμοι
* 

Κατηγορία:Χιλιανοί οδηγοί Φόρμουλα 1
Υπερμαραθώνιος

μικρογραφία|Υπερμαραθωνοδρόμοι αγωνίζονται στον Sahara Race 2011 (4 Ερήμοι)
**Υπερμαραθώνιος** ονομάζεται κάθε αγώνας δρόμου μεγαλύτερος από τον παραδοσιακό μαραθώνιο των 42,195 χλμ.

## Επισκόπηση
Υπάρχουν δύο τύποι του υπερμαραθωνίου : αυτός που καλύπτει μια συγκεκριμένη απόσταση, και αγώνες που λαμβάνουν χώρα σε συγκεκριμένη χρονική διάρκεια (με το νικητή να καλύπτει την μεγαλύτερη απόσταση σε αυτό το χρονικό διάστημα). Οι πιο κοινές αποστάσεις είναι 50 χλμ, 100 χλμ , 50 μίλια, 100 μίλια, αν και πολλοί αγώνες έχουν άλλες αποστάσεις. Τα 100 χιλιόμετρα αναγνωρίζεται ως επίσημο παγκόσμιο ρεκόρ εκδήλωση της Διεθνούς ένωσης Ομοσπονδιών Στίβου (IAAF), τον παγκόσμιο φορέα αθλημάτων στίβου.

Άλλες αποστάσεις/χρόνοι περιλαμβάνουν διπλούς μαραθώνιους, 24-ωρους αγώνες, και πολυήμερους αγώνες των 1.000 μιλίων ή ακόμα και περισσότερο. Η μορφή αυτών των αγώνων ποικίλει και κυμαίνεται από απλούς δρόμους ή κλειστές διαδρομές (μέχρι και 400 μέτρων), ή σε μονοπάτια. Πολλοί υπερμαραθώνιοι, έχουν σημαντικά φυσικά εμπόδια, όπως αντίξοες καιρικές συνθήκες, αλλαγές υψομέτρου, ή τραχύ έδαφος. Πολλοί από αυτούς τους αγώνες γίνονται σε χωματόδρομους ή βουνίσια μονοπάτια, αν και μερικοί γίνονται σε ασφαλτοστρωμένους δρόμους. Συνήθως, υπάρχουν σταθμοί βοήθειας κάθε 20 με 35 χλμ, όπου οι δρομείς μπορούν να αναπληρώσουν προμήθειες φαγητού και ποτού ή να κάνουν ένα σύντομο διάλειμμα. Οι αγώνες χρονικής διάρκειας κυμαίνονται από 6, 12, και 24 ώρες μέχρι 3, 6, και 10 μέρες (γνωστοί ως *πολυήμεροι* αγώνες). Αυτοί τους αγώνες συνήθως γίνονται σε μια σύντομη διαδρομή, είτε του ενός χιλιομέτρου, του ενός μιλίου ή λιγότερο.

Το International Association of Ultrarunners (IAU) διοργανώνει το Παγκόσμιο Πρωτάθλημα για διάφορες αποστάσεις υπερμαραθωνίων, συμπεριλαμβανομένων των 50, 100 χλμ, 24 ωρών, και ultra trail running, τα οποία επίσης αναγνωρίζονται από την IAAF. Πολλές χώρες σε όλο τον κόσμο έχουν τους δικούς τους οργανισμούς υπερμαραθωνίου, συνήθως την εθνική ομοσπονδία στίβου της χώρας, ή επικυρώνονται από άλλους εθνικούς αθλητικούς οργανισμούς. Το παγκόσμιο ρεκόρ για τις αποστάσεις, τους χρόνους και τις ηλικίες παρακολουθούνται από την IAU.

## Παραπομπές

Κατηγορία:Αθλήματα αντοχής
Σιώτης

Το ελληνικό επώνυμο **Σιώτης** μπορεί να αναφέρεται σε κάποιο από τα παρακάτω πρόσωπα:

* Αλέκος Σιώτης (1917-2004), ποδοσφαιριστής
* Ιωάννης Σιώτης (1859-1930), ιατρός και υπουργός Παιδείας
* Μάρκος Σιώτης (1912-2003), θεολόγος και ακαδημαϊκός
* Ντίνος Σιώτης (γενν. 1944), ποιητής, δημοσιογράφος και εκδότης
Κόλλιας

Το ελληνικό επώνυμο **Κόλλιας** μπορεί να αναφέρεται σε κάποιο από τα παρακάτω πρόσωπα:

* Κωνσταντίνος Κόλλιας (1901-1998), εισαγγελέας του Αρείου Πάγου και πρώτος πρωθυπουργός στη Δικτατορία των Συνταγματαρχών
* Νικόλαος Κόλλιας, μακεδονομάχος
* Σήφης Κόλλιας (γενν. 1921), θεολόγος και ποιητής
* Ποδοσφαιριστής Αιγάλεω Α.Ο.
*Γιάννης Κόλλιας, Ομοσπονδιακός προπονητής ποδοσφαίρου 

Κατηγορία:Ελληνικά επώνυμα
Κλαυδία Οκταβία

Η **Κλαυδία Οκταβία** (*Claudia Octavia*, 40 - 8 Ιουνίου 62) ήταν Ρωμαία αυτοκράτειρα. Ήταν η κόρη του αυτοκράτορα Κλαύδιου από την τρίτη σύζυγό του Βαλερία Μεσσαλίνα και η πρώτη σύζυγος του αυτοκράτορα Νέρωνα.

## Βιογραφία
Όταν η Μεσσαλίνα εκτελέστηκε, ο Κλαύδιος παντρεύτηκε την Ιουλία Αγριππίνα και η Οκταβία αρραβωνιάστηκε τον γιο της Αγριππίνας από προηγούμενο γάμο, τον Δομίτιο. Το επόμενο έτος (50 μ.Χ.) ο Κλαύδιος υιοθέτησε τον Δομίτιο και του έδωσε το όνομα Τιβέριος Κλαύδιος Νέρων Καίσαρ.  Η Οκταβία και ο Νέρων παντρεύτηκαν το 53 όταν ήταν ακόμη νέοι. Ο Κλαύδιος πέθανε το 54 μ.Χ. και ο Νέρωνας έγινε αυτοκράτορας στα δεκαέξι του χρόνια. Αλλά η αβεβαιότητα σχετικά με τη διαδοχή καθυστερούσε τον Νέρωνα, γιατί πολλοί ήθελαν να γίνει αυτοκράτορας ο Βρετανικός, ο γιος του Κλαύδιου. Ο Νέρων τότε δηλητηρίασε τον Βρετανικό κι έγινε αυτοκράτορας.

Επιπλέον, ο προσεκτικά σχεδιασμένος γάμος της Οκταβίας και του Νέρωνα ήταν μια καταστροφή σε προσωπικό επίπεδο. Ο Νέρων σύντομα ξεκίνησε μια σοβαρή σχέση με μια απελεύθερη που ονομαζόταν Ακτή και, πιο σημαντικά, άρχισε να αντιπαθεί τη σύζυγό του. Μέχρι το 58 ο Νέρων άρχιζε να ασχολείται με την Ποππαία Σαβίνα, την οποία θα ήθελε να κάνει αυτοκράτειρα στη θέση της Οκταβίας, κάτι που δεν μπορούσε να γίνει όσο η Αγριππίνα ζούσε. Το 59 μπόρεσε να κανονίσει το θάνατο της Αγριππίνας, και το 62 χώρισε την Οκταβία και παντρεύτηκε την Ποππαία, με αφορμή πως δεν μπορούσε να κάνει παιδιά. Με τη συγκατάθεση της Ποππαίας προστέθηκαν κατηγορίες μοιχείας, και η Οκταβία εκδιώχθηκε στην Καμπανία και στη συνέχεια στο νησί της Πανδατερίας και τελικά σκοτώθηκε. Το κομμένο της κεφάλι στάλθηκε στην Ποππαία.

## Παραπομπές

Κατηγορία:Ρωμαίες Αυτοκράτειρες
Καρανικόλας

Το ελληνικό επώνυμο **Καρανικόλας** μπορεί να αναφέρεται σε κάποιο από τα παρακάτω πρόσωπα:

* Αλέξανδρος Καρανικόλας (1911-1982), φιλόλογος
* Παναγιώτης Καρανικόλας (γενν. 1942), ποδοσφαιριστής
* Σωτήριος Καρανικόλας (1878-1957), κληρικός και εκπαιδευτικός

Κατηγορία:Ελληνικά επώνυμα
Βαρώτσος

Το ελληνικό επώνυμο **Βαρώτσος** μπορεί να αναφέρεται σε κάποιο από τα παρακάτω πρόσωπα:

* Κωνσταντίνος Βαρώτσος (γενν. 1944), φυσικός της ατμόσφαιρας
* Κώστας Βαρώτσος (γενν. 1955), γλύπτης και καθηγητής του ΑΠΘ
* Παναγιώτης Βαρώτσος (γενν. 1947), φυσικός, από τους εφευρέτες της μεθόδου ΒΑΝ για την πρόγνωση των σεισμών

Κατηγορία:Ελληνικά επώνυμα
Γουλιέλμος Α΄ της Βουργουνδίας

Ο **Γουλιέλμος Α΄ της Βουργουνδίας** ή **Γουλιέλμος ο Μέγας** (1020 - 12 Νοεμβρίου 1087), κόμης της Βουργουνδίας (1057 - 1087) και του Μακόν (1078 - 1087), ήταν μεγαλύτερος γιος και διάδοχος του Ρενώ Α΄ της Βουργουνδίας και της Αλίκης, κόρης του Ριχάρδου Β΄ της Νορμανδίας. Ο Γουλιέλμος ήταν πατέρας πολλών επιφανών παιδιών ανάμεσα στα οποία περιλαμβάνεται και ο πάπας Κάλλιστος Β΄. Διαδέχθηκε τον πατέρα του (1057) και κυβέρνησε σε μια περιοχή αρκετά διευρυμένη περιλαμβάνοντας και το ίδιο το Φρανς-Κοντέ. Πέθανε στη Μπεζανσόν, μια ανεξάρτητη πόλη της Αγίας Ρωμαϊκής Αυτοκρατορίας μέσα στα όρια της Βουργουνδίας, και τάφηκε στον Καθεδρικό ναό του Αγίου Ιωάννη της Μπεζανσόν.

## Οικογένεια

Με τη σύζυγό του Στεφανία, ίσως κόρη του Βερνάρδου Β΄ της Φουά κόμη του Μπιγκόρ, παιδιά του ήταν:

* Ρενώ Β΄ 1061-1097, κόμης της Βουργουνδίας.
* Στέφανος Α΄ 1065-1102, κόμης της Βουργουνδίας.
* Σίβυλλα 1065-1103, παντρεύτηκε τον Εύδη Α΄ των Καπετιδών δούκα της Βουργουνδίας.
* Ραϋμόνδος π.1070-1107. Με τον γάμο του με την Ουρράκα του Λεόν έγινε κόμης της Γαλικίας και ιδρυτής του κλάδου των Ιβρέα-Καστίλης.
* Γκιζέλα 1075-1135, παντρεύτηκε πρώτα τον Ουμβέρτο Β΄ κόμη της Σαβοΐας και μετά τον Ρενιέ των Αλεράμιτσι μαρκήσιο του Μομφερράτου.
* Κλημεντία π.1078-π.1133, παντρεύτηκε πρώτα τον Ροβέρτο Β΄ κόμη της Φλάνδρας και μετά τον Γοδεφρείδο Α΄ κόμη του Λουβαίν.
* (Γκυ) Κάλλιστος Β΄ πάπας της Ρώμης.
* Γουλιέλμος.
* Εύδης .
* Ούγος Γ΄, αρχιεπίσκοπος του Μπεζανσόν.
* Στεφανία, παντρεύτηκε τον Λαμπερτ πρίγκιπα του Ρουαγιάν.
* Ερμεντρούνδη, παντρεύτηκε τον Θεοδώριχο A΄ κόμη του Μονμπελιάρ.
* (;) Μπέρτα, παντρεύτηκε τον Αλφόνσο ΣΤ΄ των Χιμένεθ βασιλιά του Λεόν & Καστίλης.
* ανώνυμη κόρη, μάλλον παντρεύτηκε τον Γεράρδο Α΄ των Βάσενμπεργκ κόμη του Χέλρε.

## Πρόγονοι


## Παραπομπές


## Εξωτερικοί σύνδεσμοι
*Φρανς-Κοντέ

Κατηγορία:Οίκος της Ιβρέας
Κατηγορία:Κόμητες της Βουργουνδίας
Έφη Μελά

Η **Έφη Μελά** είναι ελληνίδα πρώην ηθοποιός και πρώην μοντέλο. 

## Καριέρα
Το 1954 αναδείχθηκε Μις Ελλάς στα ελληνικά καλλιστεία που έλαβαν χώρα στις 26 Ιουνίου 1954, στο παραλιακό κέντρο "Αρζεντίνα", ενώ τον τίτλο της Σταρ Ελλάς κατέκτησε η Ρίκα Διαλυνά. Την ίδια χρονιά το εν λόγω μοντέλο κατέκτησε την τρίτη θέση στα καλλιστεία για την ανάδειξη της Μις Κόσμος. Από το 1954 έως το 1972, οπότε και αποφάσισε να κατέβει από την πασαρέλα, ήταν ένα από τα πιο καλοπληρωµένα και περιζήτητα µοντέλα, μάλιστα την αποκαλούσαν «Μπριζίτ Μπαρντό της ελληνικής µόδας».  

Παράλληλα με το μόντελιγκ ασχολήθηκε και με την υποκριτική, συμμετέχοντας, από το 1957 έως το 1968, σε 11 ελληνικές κινηματογραφικές ταινίες. Ο κυριότερος ρόλος που ενσάρκωσε είναι αυτός της Ρόζας Δελλή στο καλύτερο ίσως φιλμ νουάρ του ελληνικού κινηματογράφου, την ταινία του 1960 με τίτλο *[[Έγκλημα στα παρασκήνια (ταινία)|Έγκλημα στα παρασκήνια]]*, σε σενάριο του Γιάννη Μαρή και σκηνοθεσία του Ντίνου Κατσουρίδη.

## Προσωπική ζωή
Το 1976 και μετά από το διαζύγιό της από τον αθλητικό συντάκτη Χάρη Λυμπερόπουλο, παντρεύτηκε τον σχεδιαστή μόδας Γιάννη Τσεκλένη.

## Φιλμογραφία

## Παραπομπές

## Πηγές
* Συνύντευξη του Τσεκλένη για την Μελά στο divaswedding.gr
* Τσεκλένης: ''Η Ελλάδα καταστρέφεται από έλλειψη αισθητικής'', συνέντευξη στο *[[Το Βήμα|Βήμα]]*

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες μοντέλα
Ρενώ Α΄ της Βουργουνδίας

Ο **Ρέτζιναλντ Α΄** (γαλλ.:*Renaud Ier de Bourgogne*, 986 - 3 Σεπτεμβρίου 1057) από τον Οίκο της Ιβρέας, ήταν δεύτερος κόμης της ανεξάρτητης Βουργουνδίας (1026 - 1057).

## βιογραφία
Ήταν γιος και διάδοχος του Όθωνα-Γουλιέλμου, πρώτου κόμη της Βουργουνδίας και της Ερμεντρούδης του Ρουσύ, κόρης του Ρενώ κόμη του Ρουσύ. Ο Ρενώ Α΄ νυμφεύτηκε την Αλίκη της Νορμανδίας, κόρη του Ριχάρδου Β΄ δούκα της Νορμανδίας (1016).  Διαδέχθηκε τον πατέρα του με τον θάνατο εκείνου (1026)· τον ίδιο τον διαδέχθηκε ο μεγαλύτερος γιος του Γουλιέλμος Α΄ ο *Μέγας*.

## Οικογένεια
Με την σύζυγό του Αλίκη της Νορμανδίας, κόρη του Ριχάρδου Β΄ δούκα της Νορμανδίας, παιδιά του ήταν: 
* Γουλιέλμος Α΄ 1020-1087, κόμης της Βουργουνδίας. 
* Γκυ 1025-1069, κόμης τού Μπριόν & Βερνόν
* Ούγος π. 1037-1086, υποκόμης τού Λον-λε-Σωνιέ.
* Αλμπεράντα, παντρεύτηκε τον Ροβέρτο των Ωτβίλ τον *Γυισκάρδο* δούκα της Απουλίας & Καλαβρίας.

## Πρόγονοι


## Παραπομπές


## Πηγές
*Randall Fegley, The Golden Spurs of Kortrijk: How the Knights of France Fell to the Foot Soldiers of Flanders in 1302, (McFarland & Co. Inc., 2002)
*The Benefactors of Bec and the Politics of Priories, Julie Potter, Anglo-Norman Studies XXI: Proceedings of the Battle Conference 1998, ed. Christopher Harper-Bill, (Boydell Press, 1999)

Κατηγορία:Οίκος της Ιβρέας
Κατηγορία:Κόμητες της Βουργουνδίας
Ακτή (Ρωμαία)

Η **Ακτή** ήταν απελεύθερη της Ρώμης που έγινε ερωμένη του αυτοκράτορα Νέρωνα. 

Ένα χρόνο αφού έγινε αυτοκράτορας, ενθαρρυμένος από τον Σενέκα το Νεότερο και του Μπούρο και παρά τις επιθυμίες της μητέρας του Αγριππίνας, ο Νέρων πήρε την Ακτή ως η ερωμένη του. Ο Σενέκας ανησυχούσε ιδιαίτερα ότι ο νεαρός του μαθητής δεν θα ήταν ικανοποιημένος με τη γυναίκα του, την Οκταβία, και ότι θα μπορούσε να επιδοθεί σε επικίνδυνα σεξουαλικά κατορθώματα. Η σχέση του με την Ακτή διατηρήθηκε όσο το δυνατόν πιο διακριτική, ώστε να μην καταστρέψει τον πολιτικά σημαντικό γάμο του Νέρωνα με την Οκταβία. Ο Σερένος, ένας προστατευόμενος του Σενέκα, ισχυρίστηκε ακόμη ότι η Ακτή ήταν η δική του ερωμένη για να αποφύγει την υποψία.

Το ζευγάρι συναντήθηκε όταν ο Νέρωνας ήταν μόνο 17 ετών και η συναισθηματική και παθιασμένη σχέση τους διήρκεσε τουλάχιστον τρία χρόνια. Ο Νέρων εξέφρασε την επιθυμία να παντρευτεί την Ακτή και είχε σχεδιάσει ένα γενεαλογικό δέντρο  που να τη συνδέει με το αυτοκρατορικό. Έβαλε ακόμη και πρώην υπάτους για να προετοιμαστούν να ορκιστούν για τα βασιλικά δικαιώματα της Ακτής, μια κίνηση που εξόργισε τη μητέρα του, την Αγριππίνα, η οποία γνώριζε πολύ καλά και ήταν  περήφανη για τη δική της γενιά που κρατούσε από πατρίκιους. 

Ως η ερωμένη του Νέρωνα, η Ακτή μπορεί να είχε την ευκαιρία να ασκήσει σημαντική επιρροή στην Ρωμαϊκή Αυτοκρατορία, αν και είναι άγνωστη η επιρροή της στην πραγματικότητα. Ο Τάκιτος ισχυρίζεται ότι η Αγριππίνα άσκησε κάποια ερωτική εξουσία στον γιο της και ότι η Ακτή ενημέρωσε τον Νέρωνα να αντισταθεί, προειδοποιώντας τον για τις ενδεχόμενες πολιτικές επιπτώσεις με το στρατό εάν η αιμομιξία με τη μητέρα του γίνει γνωστή. Η σχέση του Νέρωνα και της Ακτής μείωσε την κυριαρχία της Αγριππίνας στον γιο της και επομένως την επιρροή της στην αυτοκρατορία. 
## Ο χαρακτήρας της στην τέχνη
Η Ακτή εμφανίζεται ως χαρακτήρας στο μυθιστόρημα του Χένρικ Σιενκιέβιτς *[[Κβο Βάντις (βιβλίο|Κβο Βάντις]]* και στο *Myself My Sepulcher* της Μέρι Τερέζα Ρόναλντς. Και στα δύο απεικονίζεται σαν κρυπτοχριστιανή. Εμφανίζεται επίσης στην ταινία *Νέρων*. Η Ακτή είναι επίσης ο κύριος χαρακτήρας του μυθιστορήματος *Ακτή* του Αλέξανδρου Δουμά.

## Παραπομπές


Κατηγορία:Ρωμαίοι
Κατηγορία:Βασιλικές ερωμένες
Αυτόνομος θύλακας Κόμι-Περμιάκ

Ο **Θύλακας Κόμι-Περμιάκ** (ρωσικά: Ко́ми-Пермя́цкий о́круг, *Komi-Permyatsky okrug*; κόμι: Перым Коми кытш) ή **Περμιακία** είναι περιοχή με ειδικό καθεστώς εντός του Κράι Περμ στη Ρωσία. Το διοικητικό κέντρο είναι το Κουντιμκάρ. Ο πληθυσμός της περιοχής ήταν 116.157 άτομα κατά την απογραφή του 2010, 136.076 το 2002, και 159.689 το 1989. 

Ήταν ένα ομοσπονδιακό υποκείμενο της Ρωσίας (αυτόνομος θύλακας) μέχρι την 1η Δεκεμβρίου 2005. Ήταν ακόμη γνωστός ως **Αυτόνομος Θύλακας Κόμι-Περμιάκ **(ρωσικά: Ко́ми-Пермя́цкий автоно́мный о́круг, Κόμι: Перым-Коми автономия кытш).

Ο αυτόνομος θύλακας είχε έκταση 32.770 τετραγωνικά χιλιόμετρα. Βρισκόταν στους πρόποδες των Ουραλίων, στην άνω λεκάνη του Ποταμού Κάμα.

## Ιστορία
Ο Αυτόνομος Θύλακας Κόμι-Περμιάκ ιδρύθηκε στις 26 Φεβρουαρίου 1925. Ήταν μια διοικητική διαίρεση για τους Κόμι-Περμιάκ, μιας φυλής των Κόμι, εντός της Περιφέρειας Περμ. Μετά από ένα δημοψήφισμα που διεξήχθη τον Οκτώβριο του 2004, συγχωνεύτηκε με το Κράι Περμ. Το δημοψήφισμα διεξήχθη στο Κράι Περμ και στον Αυτόνομο Θύλακα Κόμι-Περμιάκ, και η πλειοψηφία των πολιτών ψήφισε υπέρ της συγχώνευσης. 

## Διοικητικές διαιρέσεις
μικρογραφία|Η τοποθεσία του Αυτόνομου Θύλακα Κόμι-Περμιάκ εντός του Κράι Περμ
Ο πρώην αυτόνομος θύλακας βρίσκεται στο δυτικό μέρος του Κράι Περμ, καταλαμβάνοντας μερικές δυτικές επαρχίες του κράι. 

## Δημογραφικά στοιχεία

### Στατιστικά στοιχεία ζωτικής σημασίας
: Πηγή: Ρωσική Κρατική Ομοσπονδιακή Στατιστική Υπηρεσία

### Εθνοτικές ομάδες
Σύμφωνα με την Απογραφή του 2002, οι Κόμι-Περμιάκ αποτελούν το 59.0% του πληθυσμό του θύλακα. Στις άλλες ομάδες περιλαμβάνονται οι Ρώσοι (38.2%), οιΤάταροι (1,100, ή 0.8%), οι Ουκρανοί (706, ή 0.5%), οι Λευκορώσοι (672, ή 0.5%), και μια σειρά από άλλες ομάδες, που συγκεντρώνουν πολύ μικρό μέρος του πληθυσμού. 

## Παραπομπές


## Περαιτέρω ανάγνωση
* 

Κατηγορία:Ομόσπονδες ενότητες της Ρωσίας
Ντερμπέντ

To **Ντερμπέντ** (ρωσικά: Дербе́нт, περσικά: دربند, αζερικά: Dərbənd λεσγικά:  Кьвевар Цал) 
είναι πόλη στο Νταγκεστάν στη Ρωσία, δίπλα στην Κασπία Θάλασσα, βόρεια των ρωσικών συνόρων με το Αζερμπαϊτζάν. Είναι η νοτιότερη πόλη της Ρωσίας, και η δεύτερη σημαντικότερη πόλη του Νταγκεστάν. Έχει πληθυσμό 123.008 κατοίκους σύμφωνα με την απογραφή του έτους 2017, αυξημένο κατά 45.000 περίπου κατοίκους σε σχέση με τον αντίστοιχο του έτους 1989.

Το Ντερμπέντ καταλαμβάνει το στενό διάδρομο ανάμεσα στην Κασπία Θάλασσα και την οροσειρά του Καυκάσου που ενώνει τις στέπες της Ευρασίας στα βόρεια με το υψίπεδο του Ιράν στα νότια.

Το Ντερμπέντ ισχυρίζεται ότι κατέχει τον τίτλο της παλαιότερης πόλης στη Ρωσία, με ιστορικά ντοκουμέντα που ανάγονται στον 8ο αιώνα μ.Χ. Εξαιτίας της στρατηγικής του θέσης, άλλαξε αφέντες πολλές φορές, αποτελώντας τμήμα περσικών, αραβικών, μογγολικών, τιμουριδικών, σιρβανικών, και άλλων ιρανικών βασιλείων. Τον 19ο αιώνα, η πόλη πέρασε από τα χέρια των Ιρανών σε αυτά των Ρώσων με τη Συνθήκη του Γκιουλιστάν το 1813.

## Παραπομπές


Κατηγορία:Πόλεις της Ρωσίας
Ελληνικό All-Star Game καλαθοσφαίρισης γυναικών

Το **ελληνικό γυνακείο All-Star Game καλαθοσφαίρισης** είναι ένας αγώνας επίδειξης που διεξάγεται σε ετήσια βάση από την Ελληνική Ομοσπονδία Καλαθοσφαίρισης. Σε αυτόν συμμετέχουν εξέχουσες αθλήτριες που διαγωνίζονται την εν λόγω περίοδο επί ελληνικού εδάφους (όχι απαραίτητα στην κορυφαία κατηγορία). Αυτές είθισται να χωρίζονται σε δύο ομάδες, μία Ελληνίδων και μία αθλητριών από το εξωτερικό, με την κάθε ομάδα να καθοδηγούν δύο Έλληνες προπονητές. Στα πλαίσια της ημερίδας, λαμβάνουν επίσης χώρα διάφοροι αθλητικοί διαγωνισμοί, π.χ. τριπόντων και καρφωμάτων, ενώ τιμώντας τον εορταστικό χαρακτήρα της εκδήλωσης, συχνά βραβεύονται πρόσωπα με ιδιαίτερη προσφορά στο άθλημα της καλαθοσφαίρισης. Το All-Star Game διοργανώνεται συνήθως στις αρχές της άνοιξης, σε διαφορετική πόλη κάθε χρόνο, επιδιώκοντας να διαφημίσει το άθλημα ακόμη και σε περιοχές εκτός των δύο πολυπληθέστερων ελληνικών περιφερειών. Η πρώτη διοργάνωση έλαβε χώρα το 1995, ενώ η τελευταία μέχρι σήμερα το 2011.

## Παραπομπές


## Εξωτερικοί σύνδεσμοι

* Ελληνική Ομοσπονδία Καλαθοσφαίρισης



Καλαθοσφαιριση Γυναικων Ελλαδας
All Star Game Γυναικων
All Star Game Γυναικων Ελλαδας
Σεΐκ Ισμαέλ Τιοτέ

Ο **Σεΐκ Ισμαέλ Τιοτέ** (*Cheik Ismaël Tioté*, γαλλική προφορά: [ʃɛik ismaɛl tjote]; 21 Ιουνίου 1986 – 5 Ιουνίου 2017) ήταν Ιβοριανός ποδοσφαιριστής που έπαιζε ως μέσος αμυντικός. Κέρδισε το Αφρικανικό Κύπελο Εθνών του 2015 με την εθνική ομάδα της Ακτής Ελεφαντοστού. Απεβίωσε στις 5 Ιουνίου 2017 από καρδιακή προσβολή στην προπόνηση της νέας του ομάδας Beijing Enterprises.

## Αναφορές


## Εξωτερικοί σύνδεσμοι
* 
* 
* Kicker Profile
* 

Κατηγορία:Ιβοριανοί ποδοσφαιριστές
Κατηγορία:Ποδοσφαιριστές Εθνικής Ακτής Ελεφαντοστού
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές Ρόντα ΓΚ
Κατηγορία:Ποδοσφαιριστές ΦΚ Τβέντε
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Μέσοι ποδοσφαιριστές
Κατηγορία:Ξένοι ποδοσφαιριστές στο Βέλγιο
Μουλτάν

Το **Μουλτάν** (παντζάμπι και ούρντου: مُلتان) είναι πόλη του Πακιστάν στην επαρχία Παντζάμπ. Είναι η 5η πιο πολυάνθρωπη πόλη της χώρας και το κέντρο του νότου της επαρχίας Παντζάμπ. Βρίσκεται στις όχθες του ποταμού Ακεσίνη (Τσενάμπ).

Η ιστορία του Μουλτάν ανάγεται στα αρχαία χρόνια. Πολιορκήθηκε από τον Μέγα Αλέξανδρο κατά τη διάρκεια της εκστρατείας του εναντίον των Μαλλών (ινδική φυλή). Αποτέλεσε ένα από τα πιο σημαντικά εμπορικά κέντρα της μεσαιωνικής ισλαμικής Ινδίας, και προσέλκυσε μεγάλο αριθμό μυστικιστών σούφι τον 11ο και 12ο αιώνα, κερδίζοντας το προσωνύμιο *Πόλη των Αγίων*. Είναι ονομαστή για το μεγάλο αριθμό ναών σούφι από εκείνη την εποχή.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Πακιστάν
Μπαμιάν

Το **Μπαμιάν** ή **Μπαμιγιάν** (αγγλικά: Bamyan, περσικά: بامیان, Bāmyān) είναι πόλη του Αφγανιστάν, πρωτεύουσα της ομώνυμης επαρχίας. Βρίσκεται σε υψόμετρο 2.550 μ. και έχει πληθυσμό 100.000 κατοίκους (2014). Είναι η μεγαλύτερη πόλη στην περιοχή Χαζιριστάν του κεντρικού Αφγανιστάν και βρίσκεται 240 χλμ. βορειοδυτικά της πρωτεύουσας της χώρας, Καμπούλ.

Στο Μπαμιγιάν βρισκόταν ένα παλαιό ινδουιστικό-βουδιστικό μοναστήρι από το οποίο το Μπαμιγιάν πήρε το όνομά του (σανσκριτικά: varmayana, χρωματισμένος). Πολλά αγάλματα του Βούδα έχουν λαξευτεί στις πλευρές των βράχων που βλέπουν προς την πόλη.

Η κομβική θέση της πόλης την έκανε να δεχτεί κατά τη διάρκεια της ιστορίας πολιτισμικές επιρροές από πολλούς λαούς, μεταξύ των οποίων Ινδούς, Πέρσες, Έλληνες, Τούρκους και Κινέζους. 

## Παραπομπές


Κατηγορία:Πόλεις του Αφγανιστάν
Bloomsday

Η **Bloomsday** είναι γιορτή και ημέρα μνήμης της ζωής του ιρλανδού συγγραφέα Τζέιμς Τζόις, κατά τη διάρκεια της οποίας ξαναζωντανεύουν τα γεγονότα του μυθιστορήματός του ''Οδυσσέας'', τα οποία εκτυλίσσονται στις 16 Ιουνίου 1904. Γίνεται κάθε χρόνο στις 16 Ιουνίου στο Δουβλίνο και αλλού.

Ο Τζόις επέλεξε τη συγκεκριμένη ημερομηνία, καθώς ήταν η ημερομηνία της πρώτης του εκδρομής με τη σύζυγό του, Νόρα Μπάρνακλ. Περπατούσαν στο δουβλινέζικό προάστιο του Ρίνγκσεντ, όπου η Νόρα τον αυνάνισε. Το όνομα προέρχεται από τον Λίοπολντ Μπλουμ (Leopold Bloom), πρωταγωνιστή του Οδυσσέα.

Η αγγλική σύνθετη λέξη Bloomsday χρησιμοποιείται συνήθως και στα Ιρλανδικά, αν και σε ορισμένες δημοσιεύσεις αποκαλείται Lá Bloom. 

## Αναφορές


Κατηγορία:Τζέιμς Τζόις
Ελισάβετ Υψηλάντη

Η **Ελισάβετ Υψηλάντη** (Ιάσιο 1770 - Οδησσός 1866) ήταν Ελληνίδα αριστοκράτισσα και σπουδαία μορφή κατά την προεπαναστατική περίοδο του 1821.

## Βιογραφία
Καταγόταν από την οικογένεια Βακαρέσκου, σημαντική οικογένεια της Μολδαβίας με καταγωγή από τη Βόρειο Ήπειρο και υπήρξε η δεύτερη σύζυγος του Ηγεμόνα της Μολδοβλαχίας Κωνσταντίνου Υψηλάντη.

Από τον Κωνσταντίνο απέκτησε 7 παιδιά, τα πρώτα εκ των οποίων ήταν οι Αγωνιστές και Φιλικοί Αλέξανδρος, Δημήτριος και Νικόλαος:

* Αλέξανδρος 1792-1828, ο αρχηγός της Φιλικής Εταιρείας
* Δημήτριος 1793-1832, μέλος της Φιλικής Εταιρείας
* Νικόλαος 1796-1833, αρχηγός του Ιερού Λόχου
* Γεώργιος -1829
* Γρηγόριος
* Αικατερίνη 1791-..
* Μαρία 1798- , σύζυγος του Α. Σχινά

Αποκλήθηκε "Πρωτομάνα των Φιλικών", καθώς κατά τα χρόνια της προετοιμασίας της Επανάστασης, η Ελισάβετ στάθηκε το πρόσωπο που οργάνωσε τις προκαταρτικές συναντήσεις προσωπικοτήτων της εποχής στα σαλόνια της, με το πρόσχημα φιλολογικών συναντήσεων, οι οποίες οδήγησαν τελικά στη σύσταση της Φιλικής Εταιρείας, της οποίας η ίδια υπήρξε πιθανότατα ένα από τα πρώτα γυναικεία μέλη.

Λέγεται ότι στο σπίτι της συγκεκριμένης οικογένειας, παρουσία της Ελισάβετ Υψηλάντη, συγκεντρώθηκαν οι Φιλικοί τον Φεβρουάριο του 1821 για να αποφασίσουν την έναρξη της Επανάστασης και να ετοιμάσουν τη σχετική διακήρυξη.

Μετά τον χαμό του συζύγου της το 1816 και τη δήμευση της περιουσίας της Οικογένειας Υψηλάντη από τον Σουλτάνο, η Ελισάβετ υπήρξε από τους μεγαλύτερους χορηγούς του Αγώνα, στον οποίο προσέφερε το  υπόλοιπο της περιουσίας της. Το αποτέλεσμα ήταν να περιέλθει σε μεγάλη ένδεια. Παρ' όλες ωστόσο τις στερήσεις, συνέχισε να στηρίζει το όραμα της εθνικής απελευθέρωσης με κάθε τρόπο.

Πέθανε στην Οδησσό πλήρης ημερών, στις 2 Οκτωβρίου 1866.

**Η Ελισάβετ Υψηλάντη στη Λογοτεχνία:**

**The Winds of Liberty: A novel of Elizabeth Ypsilanti** είναι ιστορικό μυθιστόρημα από την Αμαλία Μπουραντά, εκδοθέν στη Αγγλική γλώσσα (πηγή: Amazon marketplaces).

## Παραπομπές


Ελισάβετ
Κατηγορία:Αγωνίστριες του 1821
Ταζ (φυλή)

Οι **Ταζ **(ρωσικά: *πληθυντικός* Тазы, μεταγράφεται ως Tazy) ζουν κατά κύριο λόγο στη Ρωσία. Δημιουργήθηκαν στη δεκαετία του 1890 από μεικτούς γάμους μεταξύ των Ουντέγκε, των Νανάι και των Κινέζων. Οι Ταζ μιλούν ρωσικά και τη γλώσσα Ταζ (μια βορειοανατολική μανδαρινική ποικιλία με μερικές λέξεις από τις γλώσσες Ουντέγκε και Νανάι). Στη δεκαετία του 1880 υπήρχαν 1.050 ομιλητές της γλώσσας Ταζ ενώ στις μέρες μας ομιλείται μόνο από ηλικιωμένους.

Σύμφωνα με τη Ρωσική απογραφή του 2002, οι Ταζ αριθμούσαν 276 άτομα, όλοι ομιλητές της ρωσικής γλώσσα. Μεταξύ αυτών
* οι 131 ήταν άνδρες (53 σε πόλεις, 78 στην επαρχία) και 145 γυναίκες (57 και 88 αντίστοιχα)
* οι 110 ήταν ζούσαν σε αστικές περιοχές (53 άνδρες, 57 γυναίκες) και 166 ζούσαν στην ύπαιθρο (78 άνδρες, 88 γυναίκες)

Στο Μπασκορτοστάν, τέσσερις άνθρωποι αυτοπροσδιορίζονταν ως Ταζ.

Στο Κράι Χαμπάροφσκ, τρεις άνθρωποι αυτοπροσδιορίζονταν ως Ταζ (ένας άνδρας και δύο γυναίκες). Και οι τρεις ζούσαν σε αστικές περιοχές.

Σύμφωνα με τη Ρωσική απογραφή του 2010, ο αριθμός των Ταζ μειώθηκε στα 274 άτομα.

## Παραπομπές


Κατηγορία:Πληθυσμιακές ομάδες στην Ασία
Κατηγορία:Πληθυσμιακές ομάδες στη Ρωσία
Κατηγορία:Ιθαγενείς λαοί της Ρωσίας